Kristīne Lagarda

Kristīne Lagarda (; dzimusi ) ir Eiropas Centrālās bankas prezidente. Iepriekš bija Starptautiskais Valūtas fonda (SVF) izpilddirektore (2011—2019), pirms tam Francijas tirdzniecības ministre (2005–2007), lauksaimniecības un zvejniecības ministre (2007), ekonomikas, finanšu un rūpniecības ministre (2007–2011).

 Dzīvesgājums 
Dzimusi 1956. gadā Parīzē skolotāju Roberta un Nikolas Laluetu (Lallouette) ģimenē. Mācījās Havras Fransuā Pirmā licejā un Kloda Monē licejā, bija Francijas nacionālās sinhronās peldēšanas komandas locekle. 1973. gadā viņa turpināja mācības Merilendas štatā Amerikas Savienotajās Valstīs un strādāja par praktikanti ASV Kapitolijā. Studēja Parīzes Nanteras Universitātē, iegūstot maģistra grādus angļu valodā, darba tiesībās un sociālajās tiesībās. 1982. gadā apprecējās ar Vilfrīdu Lagardu.
1981. gadā Lagarda pievienojās Čikāgas Baker & McKenzie juridiskajai firmai, 1995. gadā kļuva par izpildkomitejas locekli un 1999. gada oktobrī par uzņēmuma priekšsēdētāju. 
2004. gadā Lagarda kļuva par Globālās stratēģiskās komitejas prezidenti, no 2005. līdz 2007. gadam bija Francijas tirdzniecības ministre, vēlāk darbojās Lauksaimniecības ministrijā, Ekonomikas, finanšu un nodarbinātības ministrijā. Viņa bija pirmā sieviete G8 valstīs, kas kļuva par finanšu un ekonomikas ministri. 2009. gada novembrī The Financial Times viņu nosauca par Eirozonas labāko finanšu ministri.

2011. gada maijā Lagarda paziņoja par savu kandidatūru Starptautiskā Valūtas fonda (SVF) vadītājas amatam, 
 viņu ievēlēja par SVF izpilddirektori,Kristīne Lagarde kļūst par SVF vadītāju , db.lv 
  nomainot amatā Dominiku Strosu-Kānu.Par SVF izpilddirektori apstiprināta Kristīne Lagarda, delfi.lv
2019. gada 1. oktobrī Lagardu SVF izpilddirektores amatā nomainīja Kristalina Georgijeva.

2019. gada 1. novembrī Lagarda kļuva par Eiropas Centrālās bankas izpildvaldes vadītāju.

 Atsauces 

Kategorija:1956. gadā dzimušie
Kategorija:Parīzē dzimušie
Kategorija:Francijas politiķi
Kategorija:Ar Draudzības ordeni apbalvotie (Krievija)